Benedicte Paus

Benedicte Paus (født 26. juni 1960 i Drammen; fødenavn Christensen) er en norsk lege og medisinsk genetiker. Hun er overlege ved Avdeling for medisinsk genetikk, Oslo universitetssykehus, dr.med. og professor II i medisin (medisinsk genetikk) ved Universitetet i Oslo.

Hun vokste opp i Svelvik og er utdannet lege ved Ludwig-Maximilians-Universität München i 1988. Hun ble dr.med. ved Universitetet i Bergen i 1994. Hun ble i statsråd 13. desember 2013 oppnevnt som medlem av Bioteknologinemnda, nå Bioteknologirådet, for perioden 2014–17. Hun ble videreoppnevnt for perioden 2019–2023.

Hun er datter av diplomingeniør og fabrikkbestyrer Jens Severin Christensen og biblioteksfullmektig Karin Benedikte Christensen (fødenavn von Brasch). Morens slekt er av tysk-baltisk opphav og var opprinnelig en adelig godseierfamilie fra Estland.

Hun er gift med visesangeren Ole Paus. Ekteparet har to døtre.

Bibliografi 
 Klinisk genetikk : en innføringsbok, Gyldendal Akademisk, 2009, ISBN 978-82-05-39343

Litteratur 
 Biografi i Norges leger, 1996, bd. 1, s. 566

Referanser 

Norske leger
Genetikere
Professorer ved Universitetet i Oslo
Fødsler i 1960